agent orange
Store norske leksikon,Teknologi og industri,Landbruk,Gjødsel og plantevern,Herbologi / ugress
Agent orange er et kjemisk preparat bestående av like deler 2,4–D (2,4–diklorfenoksyeddiksyre) og (2,4,5–triklorfenoksyeddiksyre).
Denne kombinasjonen gikk i Norge under navnet «Busk- og krattdreper», et nyttig ugressmiddel til bekjempelse av lauvkratt på beite og på plantefelt i skogen. Agent orange ble derimot produsert for krigsformål og brukt under Vietnamkrigen der amerikanerne sprøytet middelet over store jord- og skogområder for å drepe vegetasjonen. Agent orange var sterkt forurenset av giftig dioksin og førte til store skader både på natur og mennesker. Det regnes som en miljøgift. Bruken i Vietnam satte også «Busk- og krattdreper» i et dårlig lys og den mistet godkjenningen i 1973. Les mer i Store norske leksikon basalsprøyting herbicider ugress Vietnamkrigen